Diari Oficial de la Generalitat Valenciana


Sumari del DOGV 4618, del 29-10-2003 (2003/11735)

ACORD de 28 de juliol de 2003, de la Comissió Territorial d'Urbanisme de València, relatiu a la modificació número 5 de les normes subsidiàries de Benirredrà.
--------------------------------------------------------------------------------------------------------------------------------------------------------------

### Dades del document

Número de DOGV
:   4618

Data del DOGV
:   29-10-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/11107


Data del document
:   28-07-2003

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Benirredrà
    * pla d'urbanisme

ACORD de 28 de juliol de 2003, de la Comissió Territorial d'Urbanisme de València, relatiu a la modificació número 5 de les normes subsidiàries de Benirredrà. [2003/M11099]
  
Vist l'expedient remés per l'Ajuntament de Benirredrà referit a la modificació número 5 de les normes subsidiàries, i de conformitat amb els següents
  
Antecedents de fet
  
1. El projecte es va sotmetre a informació pública mitjançant acord del ple de l'Ajuntament en sessió celebrada el dia 30 de desembre de 2002. Després del pertinent període d'exposició pública (DOGV núm. 4153, de data 13.02.2003 i anunci en el diari Levante), en el qual no s'hi van presentar al·legacions, s'entén aprovat provisionalment el projecte, de conformitat amb el que disposa l'acord de 30.12.2003, i s'acredita mitjançant la Resolució de l'Alcaldia número 32/2003. L'expedient té entrada en el Registre de la Comissió Territorial d'Urbanisme de València amb data 8 de maig de 2003.
  
2. El projecte consta de memòria justificativa, fitxa de gestió i planejament, i plans d'Informació i ordenació.
  
3. L'objecte de la modificació és la delimitació d'una unitat d'execució (núm. 13) en sòl urbà residencial i l'establiment de les condicions per al seu desenvolupament urbanístic, integració i connexió d'aquesta, que ha de desenvolupar el corresponent PAI i els projectes d'urbanització i reparcel·lació.
  
En les vigents normes subsidiàries hi estan delimitades 12 unitats d'execució per a l'eixamplament del sòl urbà, urbanitzades i pràcticament consolidades per l'edificació.
  
La unitat d'execució núm. 13 se situa al sud del nucli urbà, els límits són:
  
Nord: edificacions del sòl urbà residencial consolidat.
  
Sud: eix del carrer Ronda.
  
Est: edificacions del sòl urbà residencial.
  
Oest: eix del carrer Ausiàs March.
  
La UE té una superfície de 682 m², dels quals 321 m² es destinen a parcel·les edificables, i una petita resta d'illa de cases completa els restants 361 m² es destinen a sòl dotacional públic (xarxa viària); el 52,93% del terreny correspon a cessions (xarxa viària) i el 47,07% a parcel·la lucrativa. En l'àmbit de la UE la tipologia edificatòria és d'illa de cases compacta - edificació entre mitgeres (alineació al vial) i tres plantes. S'aplica l'ordenació prevista en les vigents ordenances per al sòl urbà residencial d'aquestes característiques.
  
La corporació local justifica la present modificació com un mitjà de completar la urbanització connectant amb les infraestructures confrontants, segons s'indica en la fitxa urbanística en les condicions de connexió i integració. Es regularitza un àmbit que afecta diverses parcel·les a l'efecte de permetre que es consolide per l'edificació
  
4. Benirredrà disposa de normes subsidiàries aprovades definitivament per la Comissió Territorial d'Urbanisme en data 30 de desembre de 1985.
  
5. La Comissió Informativa de la Comissió Territorial d'Urbanisme de València, en sessió realitzada el 23 de juliol de 2003, va emetre informe relatiu al projecte que ens ocupa, complint així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
Fonaments de dret
  
1. La tramitació ha sigut correcta, conforme al que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en endavant, LRAU).
  
2. La documentació està completa, a l'efecte del compliment del que preceptua l'article 27 de la LRAU.
  
3. Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com es preveu en l'article 40 de la LRAU. Es respecten les condicions establides en les normes subsidiàries vigents (títol V de les ordenances), sense que es produïsca un increment d'aprofitament lucratiu ni disminució de les dotacions públiques.
  
4. La Comissió Territorial d'Urbanisme, a proposta de la directora general de Planificació i Ordenació Territorial, segons el títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, és l'òrgan competent per a emetre dictamen resolutori sobre l'aprovació definitiva de les modificacions de normes subsidiàries de municipis de menys de 50.000 habitants, de conformitat amb el que disposa els articles 55.1 i 39 de la LRAU, per remissió de la disposició transitòria setena, de la Llei Reguladora de l'Activitat Urbanística, en relació amb els articles 9.1 i 10.a) del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de quant antecedeix, la Comissió Territorial d'Urbanisme, en la sessió realitzada el 28 de juliol de 2003, acorda:
  
Aprovar definitivament la modificació número 5 de les normes subsidiàries de Benirredrà.
  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de la publicació.
  
Tot això sense perjudici que es puga exercir qualsevol altre recurs o acció que s'estime oportú.
  
València, 28 de juliol de 2003.- La secretària de la Comissió Territorial d'Urbanisme, p. s.: Florentina Pedrer Gil.